《代琵琶妇解嘲》
清代·陆宇燝

不见春风花，花落随地飞？
不见南山鸟，年年择新枝？
抱此区区意，红颜须及时。
“非不慕古人，礼法难疗饥。”
但博旦夕欢，宁顾谁为谁？
还取故夫意，宛转事新知。
新故转盼间，生死酒一卮。
可怜东邻妇，白首柏舟诗。

作者简介：（1619—1684）明末清初浙江鄞县人，字春明，号披云。陆宇弟。明诸生。入清，弃举业。照抚抗清义士遗属，尽耗家产。学者称明怀先生。